Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 22 ก.พ.66
Daily Focus-บล.ฟินันเซีย ไซรัส ประจำวันที่ 22 ก.พ.66
22 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (22 ก.พ.66) คาด SET แกว่ง Sideways to Sideways Down ผ่อนลงระยะสั้นในกรอบ 1,660-1,675 จุด จากบรรยากาศการลงทุนที่ถูกกดดันจากฝั่งสหรัฐฯที่ตลาดหุ้นปรับลงแรงกว่า 2% เมื่อคืนที่ผ่านมา ปัจจัยกดดันยังคงเป็นความกังวลต่อแนวโน้มการปรับขึ้นดอกเบี้ยของ FED ที่สูงกว่าคาดการเดิมถึง 0.5% จากเดิมที่คาด Peak ที่ 4.75-5% เดือน มี.ค. เป็น 5.25-5.50% ในเดือน มิ.ย. เม็ดเงินไหลออกจากสินทรัพย์เสี่ยงทั้งหุ้น พันธบัตร และส่งผลให้ Dollar Index แข็งค่าขึ้นเล็กน้อย คืนนี้รอติดตามรายงานการประชุม FED
ส่วนปัจจัยในประเทศโฟกัสยังอยู่ที่ผลประกอบการบริษัทจดทะเบียน 4Q22 ซึ่งสัปดาห์นี้เริ่มเห็นกำไรที่ออกมาฟื้นตัวได้ตามคาดมากขึ้นโดยเฉพาะกลุ่ม Consumption และ Reopening Play ซึ่งคาดว่าจะช่วยคลายความกังวลต่อทิศทางการฟื้นตัวในปี 2566 ได้บ้าง
ส่วนอีกปัจจัยหนุนด้าน Sentiment คือการเลือกตั้งทั่วไปที่มีความชัดเจนมากขึ้นทั้งการยุบสภาต้นเดือน มี.ค. และเลือกตั้งต้นเดือน พ.ค. เรายังมองจังหวะพักตัวของดัชนีเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัวขึ้น แนวรับหลักที่ทำให้ SET Index ยังอยู่ในแนวโน้มขาขึ้นในภาพระยะกลางอยู่ที่ 1,630+- จุด ส่วนระยะยาวหากมีจังหวะทดสอบแนวจิตวิทยาที่ 1,600 จุดหรือต่ำกว่าจะเป็นจุดในการเข้าลงทุนที่น่าสนใจ
ด้านกลยุทธ์ เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวสะสม Domestic และ Reopening Play ช่วงตลาดพักตัว
หุ้นเด่นเดือน ก.พ. : BA, BDMS, BEM, CENTEL, NOBLE